# Medalla del Servei General (1918)

La Medalla del Servei General (anglès: General Service Medal) és una condecoració britànica, creada per Jordi V el 19 de gener de 1923. Era atorgada per reconèixer el servei en operacions menors de l'Exèrcit i la RAF, per a les quals no s'hagi creat una medalla específica. Era equivalent a la Medalla Naval del Servei General, i va quedar derogada a l'establir-se la Medalla del Servei General 1962.
Es van crear 17 barres, i la medalla no es pot lluir sense barra.

## Disseny

Una medalla rodona en plata de 36mm de diàmetre.
A l'anvers apareix l'efígie coronada del monarca regnant, mentre que al revers apareix la figura alada de la Victòria amb un casc grec, portant un trident i sostenint una corona de llorer sobre els emblemes de l'Exèrcit (l'espasa) i la RAF (les ales)
Penja d'una cinta morada amb una franja central verda. Les 3 franges tenen la mateixa amplada.

## Barres

* Pèrsia del Sud:
   * Servei a o prop de Bushire amb el Major General J.A. Douglas i el Brigadier A.M.S. Elsmine entre el 12 de novembre de 1918 i el 22 de juny de 1919
   * Servei a o prop de Bandar Abbas amb el Major General Sir P. Sykes o el Tinent Coronel E.F. Orton entre el 12 de novembre de 1918 i el 3 de juny de 1919
* Kurdistan:
   * A Kirburk entre el 23 de maig i el 31 de juliol de 1919
   * A Dohock entre el 14 de juliol i el 7 d'octubre de 1919
   * Al nord de les bases avançades entre Akra i Amadia entre el 7 de novembre i el 6 de desembre de 1919
   * Operacions sota el Mariscal de l'Aire Sir John Salmond o el Coronel B. Vincent entre el 19 de març i el 18 de juny de 1923
   * Operacions sota el Comandant H.T. Dobbin entre el 27 de març i el 28 d'abril de 1923
* Iraq:
   * Servei a Ramadi entre el 10 de desembre de 1919 i el 13 de juny de 1920
   * Part de l'establiment d'Iraq entre l'1 de juliol i el 17 de novembre de 1920
* Nord-oest de Pèrsia: Atorgada als membres de la Noperforce (Força del Nord de Pèrsia) i diverses línies de comunicacions, servint sota el Brigadier H.F. Bateman-Champain el 1920
* Desert del Sud-est d'Iraq: Atorgada al personal de la RAF pel seu servei contra els Akhwan, sota el comandament del Comodor de l'Aire T.C.R. Higgins entre el 8 i el 22 de gener de 1928, o sota el comandant del Comandant d'Ala E.R.C. Nanson entre el 22 de gener i el 3 de juny de 1928
* Nord del Kurdistan: per operacions contra el Sheik Admed de Barzan a la zona de Diana-Erbil-Aqra-Suri al nord de la frontera turca, entre el 15 de març i el 21 de juny de 1932
* Palestina: Pel servei a Palestina, sota el mandat de la Societat de Nacions, entre el 19 d'abril de 1936 i el 3 de setembre de 1939
* Sud-est Asiàtic 1945-46: atorgada al personal britànic involucrat al sud-est asiàtic després de la rendició japonesa del 15 d'agost de 1945, per activitats diverses, com la vigilància dels presoners de guerra japonesos o el manteniment de la llei i l'ordre. El novembre de 1946, les tropes britàniques van ser rellevades de les seves responsabilitats a les anteriors potències colonials.
* Neteja de Mines i Bombes 1945-49: atorgada per un total de 180 dies de servei actiu retirant mines i bombes al Regne Unit entre maig de 1945 i setembre de 1949.
* Neteja de Mines i Bombes 1945-56: atorgada als que es van qualificar per a la medalla en el període 1949-1956
* Palestina 1945-48: part de la resolució de la revolta 1936-39 va ser la imposició d'una quota d'immigració pels jueus que volien anar a Palestina. Això va fer que els jueus comencessin una guerra de guerrilles contra les forces britàniques el 1940. El servei previ a Palestina abans de 1945 comptava com a part del servei a la Segona Guerra Mundial, comptant només per a aquesta barra el servei entre el 27 de setembre de 1945 i el 30 de juny de 1948.
* Malaia: Pel servei a Malaia i Singapur contra les forces de la guerrilla comunista entre el 16 de juny de 1948 i el 31 de juliol de 1960. Per a la Colònia de Singapur, les dates eren entre el 16 de juny de 1948 i el 31 de gener de 1959.
* Zona del Canal: atorgada per 30 dies de servei continuat a la zona entre octubre de 1951 i octubre de 1954
* Xipre: el 1956, el moviment xipriota per a la unió amb Grècia (Enosis) començà sota el lideratge de l'Arquebisbe Macari i el General George Grivas. El General comandà l'organització de guerrilles EOKA contra les tropes britàniques de l'illa. El conflicte va ser molt sagnant, involucrant a uns 40.000 soldats britànics en 4 anys
* Pròxim Orient: pel servei a l'Orient Mitjà entre el 31 d'octubre i el 22 de desembre de 1956. Aquest conflicte és sovint anomenat la "Crisi de Suez" o pel seu nom en clau, "Operació Mosqueter"
* Península aràbiga: degut a un desacord per territoris, associat amb drets petrolífers, l'Iman d'Oman es rebel·là contra el Sultà de Muscat. Després d'unes retirades inicials, el Sultà demanà l'ajut de les forces britàniques. No va ser fins que les tropes especials britàniques van ser desplegades que els rebels no es van retirar fins a les muntanyes de Jebel Akhbar. El període que qualificava era de 30 dies de servei entre l'1 de gener de 1957 i el 30 de juny de 1960, a la Colònia d'Aden o els Sultanats de Muscat i Oman, o als estats adjacents del Golf.
* Brunei: Per un mínim d'un dia de servei a una de les zones operatives situades a Brunei, al nord de Borneo o a Sarawak entre el 8 i el 24 de desembre de 1962.